एनएसयूआई ने सरकार के विरोध में लगाई शराब की पाठशाला
भिलाई|एनएसयूआई ने रविवार को सुपेला आकाशगंगा की सड़क पर शराब की पाठशाला लगाई। पाठशाला में छग सरकार के कैबिनेट मंत्रियों के नाम के ब्रांड की शराब बोतलें रखी गई। जिला महासचिव अभिषेक मिश्रा ने बताया कि, शराब के दुष्परिणाम पर नुक्कड़ नाटक का आयोजन हुआ। सरकार का यह फैसला समझ से परे है। स्कूल-कॉलेज और आईआईटी से लगी जमीन पर शराब दुकान का निर्माण करके प्रदेश सरकार युवाओं के भविष्य के साथ खिलवाड़ कर रही है। एनएसयूआई प्रदेश उपाध्यक्ष सुमीत पवार ने कहा, छग में शराबबंदी लागू होना चाहिए। शराब की वजह से महिलाएं त्रस्त हो गई है। परिवार उजड़ रहा है। यह सब सरकार को नहीं दिखता है। इस दौरान एनएसयूआई प्रदेश अध्यक्ष आकाश शर्मा, उपाध्यक्ष सुमीत पवार, युवा कांग्रेस के महासचिव अमित उपाध्याय, अफराेज खान, आशीष यादव, अभय सिंह, मनीष तिवारी, अमन रेखी, मौजूद रहे।
आकाशगंगा में एनएसयूआई की ओर से प्रदर्शन किया गया।
hin_Deva hin_Deva hin_Deva